ความรุนแรงของแก๊งใน ค.ศ. 2015 ที่กอเทนเบิร์ก ประเทศสวีเดน

เหตุกราดยิงที่ผับ*วัวร์ครูโกบาร์* (สวีเดน: *Vår krog och bar*) ณ กอเทนเบิร์ก เกิดขึ้นเมื่อวันที่ 18 มีนาคม ค.ศ. 2015 โดยมือปืนไม่ทราบชื่อสองคนเได้ข้าไปในผับที่กอเทนเบิร์ก ประเทศสวีเดน และเริ่มกราดยิงใส่ผู้คนภายในร้านอาหารอย่างไม่เลือกหน้า ผับดังกล่าวตั้งอยู่ในย่านบิสกอปสกอดันของกอเทนเบิร์กบนเกาะฮิสซิเงน ซึ่งเป็นพื้นที่ที่พบเห็นความรุนแรงของแก๊ง เหตุกราดยิงนี้เป็นหนึ่งในช่วงเวลาที่ไม่เกิดขึ้นบ่อยนัก ที่ผู้เห็นเหตุการณ์ซึ่งไม่รู้อิโหน่อิเหน่ถูกสังหารในเหตุการณ์ความรุนแรงของแก๊งอาชญากรคู่ปรับในประเทศสวีเดน โดยเหล่ามือปืนเป็นส่วนหนึ่งของแก๊งจากบิสกอปสกอดันทางทิศเหนือที่ออกมาเพื่อล้างแค้น

หนึ่งปีหลังจากเหตุการณ์ดังกล่าว หนังสือพิมพ์*เยอเตอบอร์ย-โพสเต็น* ได้กล่าวถึงเหตุกราดยิงครั้งนี้ว่าเป็น "หนึ่งในอาชญากรรมที่ไม่เคยเกิดขึ้นมาก่อนใน ค.ศ. 2015" ส่วนหนังสือพิมพ์อื่น ๆ ได้ระบุว่าเป็นส่วนหนึ่งของ "คลื่นการโจมตีครั้งใหญ่ที่ประเทศสวีเดนใน ค.ศ. 2015" และเป็นส่วนหนึ่งของ "ความขัดแย้งที่รุนแรงระหว่างแก๊งอาชญากรคู่ปรับ"

โดยใน ค.ศ. 2010 บิสกอปสกอดันเป็นเขตของกอเทนเบิร์กซึ่งมีอัตราการใช้ความรุนแรงของแก๊งสูงที่สุด และใน ค.ศ. 2012 แก๊งอาชญากรในพื้นที่ได้แบ่งออกเป็นสองฝ่าย ซึ่งเหตุกราดยิงบาร์ดังกล่าวเกิดขึ้นเพื่อทำลายฝ่ายใดฝ่ายหนึ่งที่เป็นคู่ปรับกัน

เหตุกราดยิง
-----------

การโจมตีเริ่มขึ้นเมื่อผู้ต้องสงสัยสี่คนจอดรถนอกผับในกอเทนเบิร์ก ผู้ต้องสงสัยสวมหน้ากากสองคนได้เข้ามาในผับพร้อมกับปืนเล็กยาวจู่โจมเอเคเอ็ม โดยมือปืนคนหนึ่งสวมเสื้อกั๊กตำรวจ และผับนี้เต็มไปด้วยผู้คนที่กำลังดูการแข่งฟุตบอลในบาร์ พวกมือปืนเดินไปรอบ ๆ ห้องอย่างรวดเร็ว แล้วสาดกระสุนใส่ใครก็ตามที่ขวางทาง แต่พุ่งเป้าไปที่ชายคนหนึ่งที่เป็นเป้าหมายหลักที่แคลงใจ โดยมือปืนกราดยิงผู้คนที่นั่งตามโต๊ะและที่บาร์อย่างไม่เลือกหน้า และยิงเป้าหมายต้องสงสัยที่ใบหน้า ซึ่งทำให้เขาเสียชีวิตทันที ทั้งนี้ เป้าหมายที่แคลงใจคือฮุสเซน ชิต อายุ 25 ปีจากแก๊งคู่ปรับ และตามรายงานของตำรวจ ระบุว่าเหยื่อ "ไม่เหลือใบหน้า" ระหว่างทางพวกเขาได้ยิงใส่ผู้รอดชีวิตจำนวนมากขึ้น และเมื่อมือปืนออกจากบาร์ พวกเขาได้ยิงและสังหารผู้บริสุทธิ์ที่ยืนอยู่ข้าง ๆ ซึ่งเป็นวัยรุ่น จากนั้นหลบหนีไปจากที่เกิดเหตุด้วยรถยนต์ที่ขับโดยผู้ต้องสงสัยรายอื่นที่อยู่ใกล้เคียง

ถนนในผับแห่งนี้อยู่ภายใต้การตรวจตราของตำรวจอยู่แล้ว เนื่องจากสงสัยว่ามีการค้ายาเสพติดเกิดขึ้นบริเวณใกล้เคียง ทำให้ตำรวจสามารถเรียกกำลังสำรองและมาถึงที่เกิดเหตุเร็วมาก รวมทั้งเริ่มการปฐมพยาบาล ซึ่งบางคนสันนิษฐานว่าหากตำรวจมาไม่ถึงเร็วขนาดนั้น อีกหลายคนอาจเสียชีวิตจากกระสุนปืนและสูญเสียเลือด

พยานที่พูดกับนักข่าวของ*อัฟตอนบลอเด็ต* ล่าวว่าเขาเห็นคนสองคนเข้าไปในร้านอาหารในบิสกอปสกอดัน โดยถือปืนที่ดูเหมือนปืนไรเฟิลจู่โจมเอเค-47 และเริ่มยิง ช่องสกายนิวส์บรรยายว่ามือปืนรายนี้ "สาดกระสุนใส่ผับ"

อ้างอิง
-------

1. 1 2  "BBC News - Two killed in Swedish restaurant shooting". BBC News. March 19, 2015. สืบค้นเมื่อ March 18, 2015.
2. 1 2  "Gothenburg pub shooting: Two dead and eight injured after gunmen open fire in busy pub - Mirror Online". Mirror Online. March 18, 2015. สืบค้นเมื่อ March 18, 2015.
3. ↑  "Ny dokumentär i P3 om krogmassakern". *www.expressen.se* (ภาษาสวีเดน). สืบค้นเมื่อ 2020-10-10.
4. ↑  Crouch, David (20 March 2015). "Sweden shooting puts focus on life in 'ghettoes without hope'". *The Guardian*. สืบค้นเมื่อ 6 January 2016.
5. ↑  "Polischefen om 2015: Mitt mest komplicerade år". Goteborgs-Posten. 3 January 2016. สืบค้นเมื่อ 7 January 2016.
6. ↑  "Stockholm worst Nordic capital for gun crime". The Local. 2 November 2015. สืบค้นเมื่อ 7 January 2016.
7. ↑  "Four killed in car explosion in Sweden". *The Guardian*. AP. 13 June 2015.
8. ↑  "Sju år – 31 olösta gängmord". *Göteborgs-Posten* (ภาษาสวีเดน). สืบค้นเมื่อ 2018-11-25.
9. ↑  "Det gjorde de misstänkta före morden". 16 May 2016.
10. ↑
11. ↑  "Four dead in suspected car bombing in Gothenburg, Sweden". Newstalk. 13 June 2015. สืบค้นเมื่อ 10 January 2016.
12. ↑  "Four Killed In Car Blast In Gothenburg". Sky News. 3 June 2015. สืบค้นเมื่อ 10 January 2016.

แหล่งข้อมูลอื่น
---------------

* In-depth audio report by Public Radio International